
Sülysáp Város Önkormányzata

Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: 8688-16/2014
Előterjesztést készítette: Novákné Dutkai Szilvia ügyintéző
Előterjesztés elkészítésének időpontja: 2014. szeptember 10.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: hiánypótlási felhívás
E L Ő T E R J E S Z T É S

Sülysáp Város Önkormányzata Képviselő-testületének

2014. szeptember 18-án tartandó munkaterv szerinti ülésére

13. napirendhez

Tárgy: Tulajdonosi nyilatkozat jelzálog bejegyzéshez a Sülysáp Gyerekfoci Egyesület sportfejlesztése ügyében 
Tisztelt Képviselő-testület!
A Sülysápi Gyerekfoci Egyesület (székhelye: 2241 Sülysáp, Hunyadi utca 32., képviselője: Dósa Richárd) sportfejlesztési program keretében 2014. április 30-án pályázatot nyújtott be a Magyar Labdarúgó Szövetséghez a Sülysáp 3856 hrsz.-ú ingatlanon (sülyi sportpálya) megvalósítani kívánt 3 db öltözőépület és vizesblokk építése ügyében. A beruházás célja a megfelelő körülmények megteremtése az ott sportolók számára. 
A Magyar Labdarúgó Szövetség 2014. szeptember 3-án kelt hiánypótlási felhívásában többek között kérte a tulajdonos hozzájáruló nyilatkozatát arról, hogy a beruházás üzembe helyezését követő 30 napon belül hozzájárul ahhoz, hogy a Magyar Állam javára a beruházás üzembe helyezését követő legalább 15 évre a folyósított támogatás mértékéig jelzálogjog bejegyzésére kerüljön sor.
A fenti hozzájárulás elengedhetetlen része a pályázatnak, ennek hiányában az Egyesület pályázatát az elbíráló szerv elutasítja.

Miután a beruházás az önkormányzat infrastruktúráját gazdagítja, javaslom a szükséges nyilatkozat megtételét.
…/2014. (IX. 18.) ÖKT határozati javaslat

Sülysáp Város Önkormányzatának Képviselő-testülete 

1./ Sülysáp Város Önkormányzata mint ingatlantulajdonos képviseletében nyilatkozik, hogy a Sülysápi Gyerekfoci Egyesület által a Sülysáp 3856 hrsz. alatti ingatlanon megvalósítandó „3 db öltözőépület és vizesblokk építése” projektelem vonatkozásában a beruházás üzembe helyezését követő 30 napon belül hozzájárul ahhoz, hogy a folyósított támogatás mértékéig a beruházás üzembe helyezését követő legalább 15 évre jelzálogjog kerüljön bejegyzésre a Magyar Állam javára.
2./ Felkéri és felhatalmazza a polgármestert, hogy az üzembe helyezést követően a jelzálogjog bejegyzéshez szükséges nyilatkozatot az Önkormányzat, illetve a Képviselő-testület képviseletében megtegye. 




Határidő: azonnal
Felelős: polgármester
Sülysáp, 2014. szeptember 10.

Horinka László s.k.

polgármester
Láttam!

2014. szeptember 11.

Tóth Krisztina s.k.

jegyző

